Brüssel, 15.03.2005

KOM(2005) 96 lõplik

2003/0134 COD

KOMISJONI ARVAMUS vastavalt EÜ asutamislepingu artikli 251 lõike 2 kolmanda lõigu punktile c Euroopa Parlamendi muudatuste kohta seoses nõukogu ühisseisukohaga, mis käsitleb järgmist ettepanekut:

EUROOPA PARLAMENDI JA NÕUKOGU DIREKTIIV, MIS KÄSITLEB ETTEVÕTJATE EBAAUSAID KAUBANDUSTAVASID SISETURUL TARBIJAGA SUHTLEMISEL NING MILLEGA MUUDETAKSE NÕUKOGU DIREKTIIVI 84/450/EMÜ, EUROOPA PARLAMENDI JA NÕUKOGU DIREKTIIVE 97/7/EÜ, 98/27/EÜ JA 2002/65/EÜ NING EUROOPA PARLAMENDI JA NÕUKOGU MÄÄRUST (EÜ) 2006/2004 („EBAAUSATE KAUBANDUSTAVADE DIREKTIIV“),

MILLEGA MUUDETAKSE KOMISJONI ETTEPANEKUT vastavalt EÜ asutamisepingu artikli 250 lõikele 2

2003/0134 COD

KOMISJONI ARVAMUS vastavalt EÜ asutamislepingu artikli 251 lõike 2 kolmanda lõigu punktile c Euroopa Parlamendi muudatus[t]e kohta seoses nõukogu ühisseisukohaga, mis käsitleb järgmist ettepanekut:

EUROOPA PARLAMENDI JA NÕUKOGU DIREKTIIV, mis käsitleb ettevõtjate ebaausaid kaubandustavasid siseturul tarbijaga suhtlemisel ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ JA 2002/65/EÜ ning Euroopa Parlamendi ja nõukogu määrust (EÜ) 2006/2004 („ebaausate kaubandustavade direktiiv“)

1. Sissejuhatus

EÜ asutamislepingu artikli 251 lõike 2 kolmanda lõigu punktis c sätestatakse, et komisjon esitab oma arvamuse Euroopa Parlamendi poolt teisel lugemisel ette pandud muudatuste kohta. Komisjon esitab alljärgnevalt oma arvamuse parlamendi poolt ette pandud muudatuste kohta.

2. Taust

Ettepaneku edastamine Euroopa Parlamendile ja nõukogule (dokument KOM(2003) 356 lõplik – 2003/0134 COD): | 20. juuni 2003 |

Euroopa majandus- ja sotsiaalkomitee arvamus: | 29. jaanuar 2004 |

Euroopa Parlamendi arvamus esimesel lugemisel: | 20. aprill 2004 |

Ühisseisukoha vastuvõtmine: Euroopa Parlamendi arvamus teisel lugemisel: | 15. november 2004 (kvalifitseeritud häälteenamus) 24. veebruar 2005 |

3. ETTEPANEKU EESMÄRK

Käesolevas ettepanekus käsitletakse jaekaupade ja teenuste siseturu toimimises esinevaid tõkkeid, mis tulenevad siseriiklike õigusaktide killustatusest ning sellest äriühingute jaoks johtuvatest kuludest ja ebakindlusest ning ebaühtlastest tarbijakaitsenõuetest, mis õõnestavad tarbija usaldust.

Ettepanekuga nähakse ette kogu ELi ühendav ühine raamistik, et reguleerida ettevõtjate ebaausaid kaubandustavasid tarbijaga suhtlemisel (eriti reklaami ja turundust), mis kahjustavad tarbija majandushuve. Kõnealuse raamistiku keskse osa moodustab ebaausate kaubandustavade üldine keelustamine, mis põhineb ebaausate kaubandustavade üldiste kriteeriumide kindlaksmääramisel. Et suurendada veelgi õiguskindlust, on eelneva täiendamiseks omakorda välja töötatud kaks ebaausate tavade põhitüüpi – eksitavad ja agressiivsed kaubandustavad – ning must nimekiri tavadest, mis on alati ebaausad ja seetõttu juba ette keelatud.

4. Komisjoni arvamus Euroopa Parlamendi muudatuste kohta

4.1. Muudatused, millega komisjoni nõustub

Komisjon nõustub täielikult kõigi Euroopa Parlamendi vastuvõetud 19 muudatusega. Nende aluseks on kompromisskokkulepe, millele Euroopa Parlament, nõukogu ja komisjon teisel lugemisel jõudsid. Muudatused on kooskõlas komisjoni ettepaneku eesmärkidega ja säilitavad ühisseisukoha raames saavutatud huvidevahelise tasakaalu.

5. Järeldus

Vastavalt EÜ asutamislepingu artikli 250 lõikele 2 muudab komisjon oma ettepanekut vastavalt eespool sätestatule.